stanford-oval/wikipedia huggingface dataset:
ซอนย่า คูลลิ่ง
ผลงาน

| พ> ศ. | เรื่อง | รับบท | ออกอากาศ |
| --- | --- | --- | --- |
| 2537 | สนทนาประสาจน | เดือนเด่น | ช่อง 5 |
| 2538 | เจ้าพ่อจำเป็น | ณัฐชา | ช่อง 5 |
| 2539 | เยี่ยมวิมาน | แววพลอย เถาสุวรรณ (พลอย) | ช่อง 3 |
| 2540 | ตะวันยอแสง | ตะวัน - ยอแสง เดชาบดินทร์ / ดวงพร เดชาบดินทร์ | ช่อง 3 |
| 2540 | ร้อยรสบทละคร เลือดรัก เลือดริษยา |  | ช่อง 3 |
| 2541 | ความรักกับเงินตรา | ไอริณ | ช่อง 3 |
| 2542 | เพรงเงา | มิเรียม (มุก) | ช่อง 3 |
| 2544 | มายา | พิตะวัน สัจจามาตย์ (ตะวัน) | ช่อง 7 |
| 2545 | เจ้าชายหัวใจเกินร้อย | เจ้าหญิงมินญ่า (รับเชิญ) | ช่อง 7 |
| 2545 | นังเหมียวย้อมสี | ผู้หญิงที่คิมเจอในตอนท้าย (รับเชิญ) | ช่อง 3 |
| 2546 | พยัคฆ์ร้าย 6 แผ่นดิน | ปิ่นปัก | ช่อง 3 |
| 2552 | สุสานภูเตศวร | มะแตนาย (ดอกบัวทอง, นิธิเทพินทร์, เภรี) | ช่อง 3 |
| 2552 | สูตรเสน่หา | โสภิตา จารุกรณ์ (ตา) | ช่อง 3 |
| 2553 | ไฟอมตะ | เคลลี่ เหยา | ช่อง 9 |
| 2555 | เหนือเมฆ 2 มือปราบจอมขมังเวทย์ | พันตำรวจตรีหญิงรวิ อิงคพัฒน์ | ช่อง 3 |
| 2558 | ยัยเป็ดขี้เหร่ Ugly Betty Thailand | อลิสา พลากร (อลิซ) | ไทยรัฐทีวี |
| 2558 | เพลิงดาว | รดา ศศิรดา | พีพีทีวี |
| 2558 | Strike Back สองพยัคฆ์สายลับข้ามโลก ซีซัน 5 Legacy | Lawan | Sky one / Cinemax |
| 2561 | My Hero วีรบุรุษสุดที่รักมาตุภูมิแห่งหัวใจ | มาดามเมย์ทูเอ | ช่อง 3 |
| 2563 | Club Friday the series 12 รักซ่อนเร้น ตอน รักในแรงแค้น | นัน | จีเอ็มเอ็ม 25 |
| 2565 | สงครามดอกไม้ (War of The Flowers) | อรเสลา | จีเอ็มเอ็ม 25 |
| 2568 | เมื่อตะวันลับฟ้า (ก็จะเป็นเวลาของดวงดาว) |  | ช่อง 3 |
ผลงาน > ภาพยนตร์

| ปี | เรื่อง | รับบท | สัญชาติ |
| --- | --- | --- | --- |
| 2540 | คนป่วนสายฟ้า (Destiny Upside Down) | จิ๊ก | ไทย |
| 2546 | Final Combat | Butterfly | อเมริกา |
| 2550 | History |  | ไทย |
| 2554 | Largo Winch II : The Burma Conspiracy (ลาร์โก้ วินซ์ ยอดคนอันตรายล่าข้ามโลก) | Wang | ฝรั่งเศส |
| 2555 | รัก (An Ordinary Love Story) | วินนี่ | ไทย |
| 2555 | Blood and High Heels (Vér és tűsarok) | Rose Red | ฮังการี |
| 2555 | The Mark  | Dao | อเมริกา |
| 2556 | The Mark: Redemption | Dao | อเมริกา |
| 2556 | A Stranger in Paradise (อย่าย่ำ..คนแปลกหน้า)   | Cris | อเมริกา |
| 2557 | Glory Days | Tammy | อเมริกา |
| 2562 | General Commander | Sonia Dekker | อังกฤษ |
| 2562 | Paradise Beach | Aom | ฝรั่งเศส |
| 2565 | Al B. and the Concrete Jungle | Jayla | อเมริกา |
| TBA | Operation Blood Hunt | Heirani |  |
ผลงาน > พิธีกร

| ปี พ> ศ. | รายการ | บทบาท | เครือข่าย / ประเทศ |
| --- | --- | --- | --- |
| 25?? | Bang Bang Show | พิธีกร | ไทย |
| 2541-2543 | MTV Asia | วีเจ | MTV Asia |
| 2541 | Zoom | พิธีกร | ช่อง 5 ไทย |
| 2543 | Asian Television Awards 2000 | พิธีกร |  |
| 2545-2548 | ศึกจ้าวมวยไทย | พากย์มวยภาษาอังกฤษ | ช่อง 3 ไทย |
| 2548 | ไทยแลนส์เน็กซต์ท็อปโมเดล | พิธีกร / กรรมการ | ช่อง 3 ไทย |
| 2550 | Asian Television Awards 2007 | พิธีกร |  |
| 255? | HBO Central | พิธีกร | HBO Asia |
| 2553 | มิสเอิร์ธ 2554 | พิธีกร | ABS-CBN |
| 2553 | The Challenger Muay Thai | โฆษกผู้ประกาศบนเวทีมวย | AXN |
| 2553 | The One รวมไทยใจเดียวกัน | พิธีกร | ช่อง 9 ไทย |
| 2554 | Muaythai Premier League | พิธีกร | FOX, FOX Sport |
| 2556 | มิสแกรนด์อินเตอร์เนชันแนล 2013  | พิธีกร | ช่อง 7 ไทย |
| 2557 | มิสแกรนด์อินเตอร์เนชันแนล 2014  | พิธีกร | ช่อง 7 ไทย |
| 2560 | Beauty Battle Thailand ประชันเทคนิคพลิกลุคสวย | พิธีกร | ช่องวัน 31 ไทย |
| 2561 | เดอะเฟซไทยแลนด์ ซีซัน 4  | เมนเทอร์ | ช่อง 3 HD ไทย |
| 2561 | เดอะเน็กซ์บอย/เกิร์ลแบนด์ไทยแลนด์ | โปรดิวเซอร์ | ช่อง 7 ไทย |
| 2561 | เดอะเฟซเมนไทยแลนด์ ซีซัน 2 | เมนเทอร์ | พีพีทีวี ไทย |
ผลงาน > มิวสิควิดีโอ

| ปี พ> ศ. | เพลง | ศิลปิน | อัลบัม |
| --- | --- | --- | --- |
| 2531 | เสียงกระซิบ | เบิร์ด ธงไชย แมคอินไตย์ | ส.ค.ส. |
| 2532 | ไม่รักกันจริง | เฟม | คนไม่เคย |
| 2532 | ละลาย | สุรศักดิ์ วงษ์ไทย | อยู่ตัวอยู่แล้ว |
| 2535 | ขีดเส้นใต้ | ทรงสิทธิ์ รุ่งนพคุณศรี | ขอแสดงความนับถือ |
| 2536 | ลาก่อน | อัสนี-วสันต์ | รุ้งกินน้ำ |
| 2536 | จดเธอไว้ในใจ | ศรัณย่า ส่งเสริมสวัสดิ์ | จดเธอไว้ในใจ |
| 2536 | เสียหายตรงที่ใจ | ศรัณย่า ส่งเสริมสวัสดิ์ | จดเธอไว้ในใจ |
| 2536 | ไม่เหลือใครเลย | ศรัณย่า ส่งเสริมสวัสดิ์ | จดเธอไว้ในใจ |
| 2536 | ทรมาน | ศรัณย่า ส่งเสริมสวัสดิ์ | จดเธอไว้ในใจ |
| 2537 | หนามในใจ | จักรพรรณ์ อาบครบุรี | เพราะใจไม่เหมือนเดิม |
| 2540 | เรียกหมอ (เรียกหมอ) | ดู-โอเมย์ | ดู-โอเมย์ |
| 2544 | ยอมรับ | แบล็คเฮด | BASIC |
| 2555 | สวยจริง | แบล็คเฮด | White Line |
ผลงาน > ผลงานการผลิต

โปรดิวเซอร์ ไทยแลนส์เน็กซต์ท็อปโมเดล
โปรดิวเซอร์ A Stranger in Paradise (อย่าย่ำ..คนแปลกหน้า)
รางวัล > รางวัลการแสดง

| ปี พ> ศ. | รางวัล | สาขา | ละครเรื่อง/ภาพยนตร์เรื่อง | ผล |
| --- | --- | --- | --- | --- |
| 2539 | รางวัลโทรทัศน์ทองคำ | สาขานักแสดงนำหญิงดีเด่น | เยี่ยมวิมาน | เสนอชื่อเข้าชิง |
| 2545 | รางวัลโทรทัศน์ทองคำ | สาขานักแสดงนำหญิงดีเด่น | มายา | ได้รับรางวัล |
รางวัล > การจัดอันดับ

นิตยสาร FHM ของประเทศอังกฤษ ได้จัดให้เป็น 1 ใน 10 ผู้หญิงเซ็กซี่ที่สุดในโลก อันดับ 2 ในเอเชีย และอันดับ 1 ในไทย
นิตยสาร FHM ได้จัดให้เป็นผู้หญิงที่เซ็กซี่ที่สุดในประเทศไทย ในปี พ.ศ. 2542
1 ใน 3 ของผู้หญิงที่เซ็กซี่ที่สุดในประเทศไทย
ผู้หญิงที่สวยที่สุดในเมืองไทย จากการโหวตทางนิตยสารและหนังสือพิมพ์
ขวัญใจมาลัยไทยรัฐ อันดับ 5 พ.ศ. 2549
Top 25 FHM Sexiest Women in Thailand 2007
แหล่งข้อมูลอื่น

Sonia Couling ที่อินเทอร์เน็ตมูวีเดตาเบส
Sonia Couling on Rotten Tomatoes
Sonia Couling on Allmovie
ซอนย่า คูลลิ่ง ที่อินสตาแกรม
ซอนย่า คูลลิ่ง ที่เอกซ์ (ทวิตเตอร์)
| ด ค กรางวัลโทรทัศน์ทองคำ สาขานักแสดงนำหญิงดีเด่น |
| --- | --- |
2529–2540:  นาถยา แดงบุหงา (2529)  อภิรดี ภวภูตานนท์ (2530)  อภิรดี ภวภูตานนท์ (2531)  ปรียานุช ปานประดับ (2532)  ชไมพร จตุรภุช (2533)  จินตหรา สุขพัฒน์ (2534)  มาช่า วัฒนพานิช (2535)  จันจิรา จูแจ้ง (2536)  สินจัย เปล่งพานิช (2537)  จารุณี สุขสวัสดิ์ (2538)  ลลิตา ปัญโญภาส (2539)  แอน ทองประสม (2540) 
2541–2551:  จริยา แอนโฟเน่ (2541)  แอน ทองประสม (2542)  มาช่า วัฒนพานิช (2543)  พรชิตา ณ สงขลา (2544)  ซอนย่า คูลิ่ง (2545)  จริยา แอนโฟเน่ (2546)  วรนุช วงษ์สวรรค์ (2547)  ศิริลักษณ์ ผ่องโชค (2548)  ลลิตา ศศิประภา (2549)  ทักษอร ภักดิ์สุขเจริญ (2550)  อารยา เอ ฮาร์เก็ต (2551) 
2552–2562:  แอน ทองประสม (2552)  เฌอมาลย์ บุญยศักดิ์ (2553)  อารยา เอ ฮาร์เก็ต (2554)  ศิรพันธ์ วัฒนจินดา (2555)  ณฐพร เตมีรักษ์ (2556)  จีรนันท์ มะโนแจ่ม (2557)  พิยดา จุฑารัตนกุล (2558)  ณฐพร เตมีรักษ์ (2559)  อุรัสยา เสปอร์บันด์ (2560)  ราณี แคมเปน (2561)  ใหม่ เจริญปุระ (2562) 
2563–2573:  คริส หอวัง (2563)  เมลดา สุศรี (2564)  พิมพ์ชนก ลือวิเศษไพบูลย์ (2565)  แอน ทองประสม (2566) 
| ด ค กเดอะเฟซไทยแลนด์ |
| --- | --- |
ซีซัน:  1  2  3  4  5 
มาสเตอร์ เมนเทอร์:  อารยา อินทรา (5)  พลพัฒน์ อัศวะประภา (5)  อจิรภา ไมซิงเกอร์ (5) 
เมนเทอร์:  เมทินี กิ่งโพยม (1–4)  เฌอมาลย์ บุญยศักดิ์ (1,4)  รฐา โพธิ์งาม (1)  น้ำทิพย์ จงรัชตวิบูลย์ (2–4)  คริส หอวัง (2–4)  มาช่า วัฒนพานิช (3)  ซอนย่า คูลลิ่ง (4)  ศรีริต้า เจนเซ่น (4)  โทนี่ รากแก่น (5)  มารีญา พูลเลิศลาภ (5)  วิรายา ภัทรโชคชัย (5)  อนุสิทธิ แสงนิ่มนวล (5) 
พิธีกร:  อัษฎา พานิชกุล (1)  ชานนท์ อักขระชาตะ (2–4)  อองตวน ปินโต (5) 
ผู้ชนะ:  อจิรภา ไมซิงเกอร์ (1)  กันติชา ชุมมะ (2)  ณัฐธยาน์ บุญชมไพศาล (3)  วิรายา ภัทรโชคชัย (4)  กุลชญา ตันศิริ (5) 
ผู้เข้าแข่งขันอื่น:  แอนโทเนีย โพซิ้ว  คารีสา สปริงเก็ตต์  ชญดา วิสุทธิปราณี  อารยะ ศุภฤกษ์  วรรณปิยะ ออมสินนพกุล  กิระนา จัสมิน ชูว์เทอร์  มาเรีย เฮิร์ชเลอร์  เทีย ทวีพาณิชย์พันธุ์  นัตยา ทองเสน  อาเธอร์ อภิชาติ กานโยซ์  ณิชาต์ เลิศพิทักษ์สินชัย [en] 
หน้าที่เกี่ยวข้อง:  เดอะเฟซ  เดอะเฟซไทยแลนด์  เดอะเฟซเมนไทยแลนด์ 
| ด ค กเดอะเฟซเมนไทยแลนด์ |
| --- | --- |
ซีซัน:  1  2  3 
มาสเตอร์ เมนเทอร์:  เมทินี กิ่งโพยม (2) 
เมนเทอร์:  พลพัฒน์ อัศวะประภา (1–2)  เมทินี กิ่งโพยม (1)  พชร จิราธิวัฒน์ (1)  ซอนย่า คูลลิ่ง (2)  โทนี่ รากแก่น (2)  อคัมย์สิริ สุวรรณศุข (3)  จิรายุ ละอองมณี (3)  อารยา อินทรา (3)  อจิรภา ไมซิงเกอร์ (3) 
พิธีกร:  อจิรภา ไมซิงเกอร์ (1)  อองตวน ปินโต (2–3) 
ผู้ชนะ:  ณัทธนพล ทินโรจน์ (1)  ลูอิส เมซา (2)  ธวัชนินทร์ ดารายน (3) 
ผู้เข้าแข่งขันอื่น:  ธฤษณุ สรนันท์  อาร์เธอร์ อภิชาติ กานโยซ์  นนท์ อัลภาชน์  ธิติสรรค์ กู้ดเบิร์น 
หน้าที่เกี่ยวข้อง:  เดอะเฟซ  เดอะเฟซไทยแลนด์  อาร์ทีมิส อีลิท 
คนป่วนสายฟ้า ภาพยนตร์ไทยในปี พ.ศ. 2540
รายการ ไทยแลนส์เน็กซต์ท็อปโมเดล (2548)
งานเปิดโครงการ "ไทยสามัคคี ไทยเข้มแข็ง" ทำเนียบรัฐบาล (2552)
ซอนย่า คูลลิ่ง ในภาพยนตร์ Blood and High Heels (2555)
ผลที่ตามมาจากเหตุแผ่นดินไหวและคลื่นสึนามิในโทโฮกุ พ.ศ. 2554

ผลที่ตามมาจากเหตุแผ่นดินไหวและคลื่นสึนามิในโทโฮะกุ พ.ศ. 2554 รวมทั้งวิกฤตการณ์ด้านมนุษยธรรมและผลกระทบต่อเศรษฐกิจขนานใหญ่ คลื่นสึนามิส่งผลให้มีผู้อพยพมากถึง 300,000 คนในภูมิภาคโทโฮกุ ตลอดจนการขาดแคลนอาหาร น้ำ ที่พักอาศัย ยาและเชื้อเพลิงในผู้รอดชีวิต รัฐบาลญี่ปุ่นตอบสนองโดยระดมกำลังป้องกันตนเอง ขณะที่อีกหลายประเทศส่งทีมค้นหาและกู้ภัยช่วยค้นหาผู้รอดชีวิต องค์การช่วยเหลือทั้งในญี่ปุ่นและทั่วโลกยังได้ตอบสนอง โดยกาชาดญี่ปุ่นรายงานได้รับเงินบริจากว่า 1 พันล้านเยน ผลกระทบทางเศรษฐกิจมีทั้งปัญหาเฉียบพลัน ซึ่งการผลิตทางอุตสาหกรรมหยุดชะงักไปในหลายโรงงาน และปัญหาในระยะยาวกว่าในด้านการฟื้นฟูบูรณะ ซึ่งมีการประเมินไว้ที่ 10 ล้านล้านเยน ผลกระทบร้ายแรงอีกประการหนึ่งของสึนามิคือความเสียหายหนักอันเกิดแก่โรงไฟฟ้านิวเคลียร์ฟูกูชิมะแห่งที่หนึ่ง ซึ่งส่งผลให้เกิดการรั่วไหลของกัมมันตภาพรังสีและโอกาสเกิดอันตรายต่อสุขภาพและสิ่งแวดล้อมในระยะยาว และต้องการการทำความสะอาดราคาแพง
วิกฤตการณ์มนุษยธรรม

แผ่นดินไหวทำให้คนจำนวนมากต้องย้ายออกจากถิ่นฐาน จำนวนผู้อพยพครั้งหนึ่งเคยสูงเกิน 300,000 คน ผู้รอดชีวิตจากเหตุแผ่นดินไหวบางส่วนเสียชีวิตในค่ายอพยพหรือในระหว่างขั้นตอนการอพยพ ค่ายอพยพจำนวนมากพยายามอย่างยิ่งในการจัดหาอาหารให้แก่ผู้อพยพ และไม่มีอุปกรณ์ทางการแพทย์เพียงพอ
การขาดแคลนเชื้อเพลิงทำให้ปฏิบัติการบรรเทาสาธารณภัยล่าช้า ในสัปดาห์แรกหลังแผ่นดินไหว เสบียงอาหาร น้ำและยาต้องรอออกไปเพราะการขาดแคลนเชื้อเพลิงและสภาพอากาศ อาหารจำกัดสำหรับประชาชนที่ไม่อพยพ และจนถึงปลายเดือนมีนาคม ผู้อพยพบางคนได้รับอาหารเพียงหนึ่งมื้อต่อวัน
มีความต้องการที่พักอาศัยชั่วคราว ขณะที่รัฐบาลญี่ปุ่นพยายามนำตัวผู้อพยพบางส่วนออกจากค่ายอพยพขนาดใหญ่ ซึ่งมีรายงานว่าสภาพสุขอนามัยไม่ดี จนถึงปลายเดือนมีนาคม มีแผนสร้างหน่วยชั่วคราว 8,800 หน่วยในอิวาเตะ 10,000 หน่วยในมิยางิ และ 19,000 หน่วยในฟูกูชิมะ
จนถึงปลายเดือนกรกฎาคม พ.ศ. 2554 จำนวนผู้อพยพในญี่ปุ่นอยู่ที่ 87,063 คน ในจำนวนนี้ 12,905 คนอาศัยอยู่ในค่ายอพยพสาธารณะ และอีก 19,918 คนอาศัยอยู่ในโรงเตี๊ยมหรือโรงแรม หน่วยที่พักอาศัยชั่วคราวสี่หมื่นหกพันแปดสิบเอ็ดหน่วย คิดเป็นราว 88 เปอรเซ็นต์ของจำนวนตามแผน ได้ถูกสร้างขึ้นแล้ว ผู้อพยพได้ย้ายเข้าไปอยู่ในที่พักอาศัยชั่วคราวที่มีอยู่ 73 เปอร์เซ็นต์
อุบัติเหตุนิวเคลียร์

หลังเกิดแผ่นดินไหว คลื่นสึนามิและการล้มเหลวของระบบหล่อเย็นที่โรงไฟฟ้านิวเคลียร์ฟูกูชิมะแห่งที่หนึ่ง และปัญหาซึ่งเกิดขึ้นกับโรงไฟฟ้านิวเคลียร์แห่งอื่นในญี่ปุ่นเมื่อวันที่ 11 มีนาคม พ.ศ. 2554 มีการประกาศภาวะฉุกเฉินนิวเคลียร์ ซึ่งเป็นครั้งแรกที่มีการประกาศภาวะฉุกเฉินนิวเคลียร์ในญี่ปุ่น และราษฎร 140,000 คนที่อาศัยอยู่โดยรอบรัศมี 20 กิโลเมตรจากโรงไฟฟ้าถูกอพยพ เหตุระเบิดและเพลิงไหม้ส่งผลให้กัมมันตภาพรังสีระดับที่เป็นอันตราย ทำให้ตลาดหลักทรัพย์ปิดตัวลดลงอย่างรุนแรงและการแห่ซื้อของ (panic buying) ในซูเปอร์มาร์เก็ต  สหราชอาณาจักร ฝรั่งเศสและประเทศอื่นอีกบางประเทศแนะนำให้ประชาชนของตนพิจารณาออกจากกรุงโตเกียว จากความกลัวว่าจะมีการปนเปื้อนนิวเคลียร์ที่ขยายลุกลามออกไป อุบัติเหตุดังกล่าวทำให้ความสนใจมึ่งไปยังปัญหามาตรฐานการออกแบบโครงสร้างแผ่นดินไหวนิวเคลียร์ญี่ปุ่น และส่งผลให้รัฐบาลประเทศอื่นประเมินโครงการนิวเคลียร์ของตนเช่นกัน จนถึงเดือนเมษายน พ.ศ. 2554 น้ำยังคงถูกเทเข้าไปในเครื่องปฏิกรณ์ที่ได้รับความเสียหายเพื่อหล่อเย็นแท่งเชื้อเพลิงที่กำลังหลอมละลายนั้น จอห์น ไพรซ์ อดีตสมาชิกฝ่ายนโยบายด้านความปลอดภัยที่บรรษัทนิวเคลียร์แห่งชาติของสหราชอาณาจักร กล่าวว่า "อาจใช้เวลา 100 ปี ก่อนที่แท่งเชื้อเพลิงที่กำลังหลอมละลายนั้นจะสามารถถูกนำออกจากโรงไฟฟ้านิวเคลียร์ฟูกูชิมะของญี่ปุ่นได้อย่างปลอดภัย"
ปัญหาในการรักษาความเสถียรของโรงไฟฟ้าฟูกูชิมะแห่งที่หนึ่งทำให้ทัศนะต่อต้านพลังงานนิวเคลียร์ จนถึงเดือนมิถุนายน พ.ศ. 2554 "ชาวญี่ปุ่นมากกว่า 80 เปอร์เซ็นต์ว่า ตนเป็นพวกต่อต้านนิวเคลียร์และไม่เชื่อข้อมูลเกี่ยวกับรังสีของรัฐบาล" วิกฤตการณ์ฟูกูชิมะทีกำลังดำเนินไปอาจเป็นจุดจบของพลังงานนิวเคลียร์ในญี่ปุ่น เมื่อ "พลเมืองที่เห็นค้านเพิ่มขึ้นและทางการท้องถิ่นปฏิเสธจะอนุญาตให้เครื่องปฏิกรณ์ที่ผ่านการตรวจสอบความปลอดภัยแล้วกลับมาทำงานใหม่" ทางการท้องถิ่นสงสัยว่า ได้ดำเนินมาตรการความปลอดภัยเพียงพอหรือยัง และสงวนท่าทีที่จะให้อนุญาตตามที่กฎหมายกำหนด ก่อนที่จะนำเครื่องปฏิกรณ์นิวเคลียร์ที่ชะลอการทำงานไปนั้นกลับมาทำงานอีกครั้ง
ผลกระทบทางเศรษฐกิจ > ผลกระทบต่อเศรษฐกิจโลก

ตลาดหลักทรัพย์นิกเกของญี่ปุ่น ในส่วนของตลาดซื้อขายสินค้าล่วงหน้ามีการปรับตัวลดลง 5% หลังจากทำการซื้อขายในตลาด ธนาคารกลางญี่ปุ่นออกมาระบุว่าจะพยายามอย่างถึงที่สุดที่จะรักษาเสถียรภาพของตลาดการเงิน เมื่อวันที่ 15 มีนาคม ข่าวของระดับกัมมันตรังสีที่เพิ่มมากขึ้นทำให้ตลาดนิกเกดิ่งลงมากกว่า 1,000 จุด หรือ 10.6% (รวมแล้วทั้งสัปดาห์ลดลงถึง 16%)
ตลาดหุ้นอื่นทั่วโลกก็ได้รับผลกระทบเช่นกัน ดัชนีแด็กซ์ของเยอรมนีดิ่งลง 1.2% ภายในไม่กี่นาที ดัชนีฮั่งเส็งของฮ่องกงดิ่งลง 1.8% ขณะที่ดัชนีคอมโพสิตเกาหลีใต้ตกลงไป 1.3% เมื่อตลาดปิดทำการซื้อขายในวันที่เกิดเหตุแผ่นดินไหวขึ้นนั้น ดัชนีเอ็มเอสซีไอเอเชียแปซิฟิกลดลงถึง 1.8% ตลาดหุ้นสำคัญของสหรัฐเพิ่มขึ้นระหว่าง 0.5% ถึง 0.7% ราคาน้ำมันเองก็ได้ปรับตัวลดลงจากผลของการปิดโรงกลั่นน้ำมันในญี่ปุ่น ถึงแม้ว่าเหตุการณ์ความรุนแรงในลิเบียจะยังคงดำเนินต่อไป และการเดินขบวนประท้วงซึ่งคาดว่าจะมีขึ้นในซาอุดีอาระเบีย ราคาน้ำมันดิบสหรัฐลดลงเหลือ 99.01 ดอลลาร์สหรัฐ จาก 100.08 ดอลลาร์สหรัฐในช่วงเที่ยง และราคาน้ำมันดิบเบรนท์ลดลง 2.62 ปอนด์ เหลือ 112.81 ปอนด์
เงินสกุลเยนญี่ปุ่นแข็งค่าขึ้นเมื่อเทียบกับสกุลเงินหลักส่วนใหญ่หลังจากเกิดแผ่นดินไหว และแตะระดับสูงสุดหลังสงครามโลกครั้งที่สองที่ 76.25 เยนต่อดอลลาร์สหรัฐ หลังจากมีการคาดคะเนว่านักลงทุนญี่ปุ่นจะส่งทรัพย์สินกลับประเทศเพื่อใช้จ่ายในการบูรณะ เนื่องจากญี่ปุ่นพึ่งพาภาคการส่งออกเป็นหลัก เงินเยนที่แข็งค่านั้นอาจทำลายเศรษฐกิจยิ่งลงไปอีก ความไร้เสถียรภาพของตลาดการเงินได้ทำให้กลุ่มจี 7 ประชุมกันเมื่อวันที่ 17 มีนาคม ซึ่งได้ข้อสรุปเป็นความตกลงในการแทรกแซงอัตราแลกเปลี่ยนเงินเยนกับดอลล่าร์ร่วมกัน ซึ่งนับเป็นพฤติการณ์ดังกล่าวครั้งแรกนับตั้งแต่ พ.ศ. 2543
การตอบสนองในญี่ปุ่น

นายกรัฐมนตรี นาโอโตะ คัง ประกาศว่ารัฐบาลได้เรียกระดมกองกำลังป้องกันตนเองของญี่ปุ่นเข้าไปในพื้นที่ประสบภัยพิบัติแผ่นดินไหวแล้วหลายพื้นที่ เขาขอร้องให้สาธารณชนญี่ปุ่นให้อยู่ในความสงบและคอยรับฟังข่าวสารจากสื่อต่าง ๆ เพื่อรับทราบข้อมูลที่มีการเปลี่ยนแปลง เขายังได้รายงานว่าเครื่องปฏิกรณ์นิวเคลียร์หลายครั้งได้ปิดตัวลงอัตโนมัติเพื่อป้องกันความเสียหายและการรั่วไหลของกัมมันตรังสี นอกจากนี้ยังได้จัดตั้งศูนย์ฉุกเฉินในสำนักงานของเขาเพื่อประสานการตอบสนองของรัฐบาล
ปัจจุบันที่พักอพยพกำลังประสบปัญหาขาดแคลนน้ำดื่มพกพา อาหาร ผ้าห่ม และสิ่งอำนวยความสะดวกห้องน้ำ โดยรัฐบาลได้จัดการของจำเป็นเหล่านี้ส่งไปยังพื้นที่ที่ต้องการเร่งด่วนอย่างรวดเร็วที่สุดเท่าที่จะทำได้ จากหลายพื้นที่ของญี่ปุ่นและต่างประเทศ อุณหภูมิที่ลดลงเนื่องจากสายไฟฟ้าและแก๊สถูกรบกวนนั้นได้สร้างปัญหาเพิ่มเติมที่ที่พักพิงชั่วคราวดังกล่าว เมื่อวันที่ 17 มีนาคม พ.ศ. 2554 มีประชากรในญี่ปุ่น 336,521 คนที่ต้องย้ายออกจากบ้านและอาศัยอยู่ที่อื่น รวมทั้งในที่พักพิงชั่วคราว 2,367 แห่ง
ทีมค้นหาและกู้ภัยในเมืองของญี่ปุ่นที่ถูกส่งตัวไปยังนิวซีแลนด์ ภายหลังแผ่นดินไหวที่ไครสต์เชิร์ช พ.ศ. 2554 ถูกเรียกตัวกลับประเทศ
สื่อหลายสำนักรายงานว่าชาวญี่ปุ่นรับมือกับภัยธรรมชาติดังกล่าวอย่างเป็นระเบียบและอดทน โดยไม่มีการปล้นสะดมหรือเกิดเหตุรุนแรงขึ้นแต่อย่างใด นอกจากนี้ชาวญี่ปุ่นยังเข้าแถวรอซื้อสินค้าแม้ว่าสินค้านั้นจะหมดไปแล้วก็ตาม ลักษณะเช่นนี้อาจเป็นลักษณะเฉพาะของชาวญี่ปุ่นซึ่งเรียกว่า กามัง ซึ่งมีความหมายอย่างกว้าง ๆ ว่า "ความอดทนและความอุตสาหะ"
สิบวันหลังจากเกิดแผ่นดินไหว ได้เริ่มต้นมีรายงานการลักขโมยและลักทรัพย์ในพื้นที่ประสบภัยพิบัติแผ่นดินไหวและคลื่นสึนามิ เมื่อถึงวันที่ 20 มีนาคม ตำรวจจังหวัดมิยางิได้รับรายงานว่ามีการก่อเหตุลักทรัพย์ขึ้น 250 ครั้ง และสินค้าถูกขโมยไปจากร้านค้ารวมมูลค่า 4.9 ล้านเยน และเงินสด 5.8 ล้านเยน พยานรายงานว่าโจรได้ขโมยเงินสดและสมุดเงินฝากธนาคารจากบ้านที่ถูกทำลาย ฉกชิงทรัพย์จากร้านค้า และถ่ายน้ำมันจากยานพาหนะที่ถูกทิ้งไหว้หรือได้รับความเสียหาย
การตอบสนองจากนานาชาติ > การร้องขอความช่วยเหลือ

ทางประเทศญี่ปุ่นได้ขอทีมช่วยเหลือจากออสเตรเลีย นิวซีแลนด์ เกาหลีใต้ สหราชอาณาจักร และสหรัฐอเมริกา และได้ขอร้องผ่านทางองค์การสำรวจอวกาศญี่ปุ่นให้มีการเคลื่อนไหวด้านกฎบัตรระหว่างประเทศในพื้นที่และภัยพิบัติครั้งใหญ่ ให้ดาวเทียมได้แสดงความหลากหลายของพื้นที่ที่ได้รับผลกระทบ พร้อมใช้งานร่วมกันกับการกู้ภัยและองค์กรให้ความช่วยเหลือ
การตอบสนองจากนานาชาติ > ความเกี่ยวข้องกับโลก

ญี่ปุ่นได้รับสาส์นแสดงความเสียใจและเสนอความช่วยเหลือจากผู้นำนานาประเทศ ตามข้อมูลของกระทรวงการต่างประเทศญี่ปุ่นเมื่อวันที่ 19 มีนาคม มี 128 ประเทศ และ 33 องค์การระหว่างประเทศได้เสนอความช่วยเหลือไปยังญี่ปุ่น
เหตุการณ์โรงไฟฟ้านิวเคลียร์ฟูกูชิมะได้จุดประเด็นโรงไฟฟ้านิวเคลียร์ให้ได้รับความสนใจในระดับนานาชาติ และนำไปสู่การเดินขบวนประท้วงต่อต้านนิวเคลียร์ซึ่งมีผู้เข้าร่วมมากกว่า 50,000 คนในชตุทการ์ทและการยกเลิกการแถลงข่าวที่เห็นด้วยกับนิวเคลียร์ในสหราชอาณาจักร
ขณะที่กำลังเฝ้าจับตาระดับกัมมันตรังสีตามแนวชายฝั่งหลังจากเกิดวิกฤตโรงไฟฟ้านิวเคลียร์ฟูกูชิมะ จีนซึ่งเป็นผู้สนับสนุนหลักในปฏิบัติการช่วยเหลือในญี่ปุ่นถึงแม้ว่าจะประสบกับวิกฤตการณ์แผ่นดินไหวในประเทศของตนด้วยในขณะเดียวกัน ได้เริ่มต้นอพยพพลเมืองของตนจากพื้นที่ประสบภัยพิบัติเลวร้ายที่สุดในญี่ปุ่นอย่างเป็นทางการตั้งแต่วันที่ 15 มีนาคม พ.ศ. 2554 ฝรั่งเศสเองก็ได้เริ่มต้นอพยพผู้ที่มีสัญชาติจากพื้นที่ประสบภัยพิบัติเลวร้ายที่สุดเช่นกัน โดยมีการส่งเครื่องบินของสายการบินไปช่วยเหลือการอพยพเมื่อวันที่ 16 มีนาคม พ.ศ. 2554 และเพื่อเป็นการรับมือกับอันตรายที่อาจเกิดขึ้นจากการรั่วไหลของกัมมันตรังสี รัฐบาลออสเตรียได้ย้ายสถานทูตในญี่ปุ่นของตนจากโตเกียวไปยังโอซากะ ห่างออกไป 400 กิโลเมตร
ในหลายประเทศ ได้มีการจัดการรณรงค์ช่วยเหลือขึ้นทั้งโดยภาครัฐและเอกชนเพื่อส่งเงินสนับสนุนและส่งความช่วยเหลือมายังผู้ประสบภัยพิบัติและประชากรทั่วไปในญี่ปุ่น ไซท์ซื้อแบบเป็นกลุ่มได้จัดการรณรงค์ออนไลน์ซึ่งมีการระดมเงินหลายล้านดอลลาร์สหรัฐเพื่อส่งไปให้กับองค์การช่วยเหลือที่กำลังทำงานอยู่ในประเทศญี่ปุ่น
แหล่งข้อมูลอื่น

Great East Japan Earthquake Official Portal
Japan Meteorological Agency Portal เก็บถาวร 2012-05-24 ที่ เวย์แบ็กแมชชีน
The Reconstruction Design Council in Response to the Great East Japan Earthquake
Japan's economic outlook following the 11 March 2011 Earthquake
OECD Economic Survey of Japan 2011
Health Implications in the Aftermath of Japan's Crisis: Mental Health, Radiation Risks, and the Importance of Continued Surveillance
ภัยพิบัตินิวเคลียร์ฟูกูชิมะไดอิชิ พ.ศ. 2554 อุบัติเหตุนิวเคลียร์ครั้งร้ายแรงที่สุดในรอบ 25 ปี ส่งผลให้ราษฎร 50,000 ครัวเรือนต้องอพยพ หลังกัมมันตภาพรังสีรั่วไหลออกสู่อากาศ พื้นดินและทะเล
ชั้นวางขายบะหมี่กึ่งสำเร็จรูปที่แทบไม่เหลือสินค้าอยู่เลย
กิจกรรมค้นหาและกู้ภัยตามซากปรักหักพังหลังเกิดเหตุคลื่นสึนามิพัดเข้าถล่ม
ทหารเรือลำเลียงของช่วยเหลือโดยเฮลิคอปเตอร์
ค้างคาวยอดกล้วยผีเสื้อ

| ค้างคาวยอดกล้วยผีเสื้อ |
| --- | --- |

สถานะการอนุรักษ์
 ใกล้ถูกคุกคาม  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Chiroptera
วงศ์:: Vespertilionidae
สกุล:: Kerivoula
สปีชีส์:: K.  picta
ชื่อทวินาม
Kerivoula picta (Pallas, 1767)


แผนที่แสดงการกระจายพันธุ์
ค้างคาวยอดกล้วยผีเสื้อ หรือ ค้างคาวสี (อังกฤษ: painted bat, painted woolly bat; ชื่อวิทยาศาสตร์: Kerivoula picta) เป็นค้างคาวขนาดเล็กชนิดหนึ่ง ในวงศ์ค้างคาวกินแมลง (Vespertilionidae)
เป็นค้างคาวขนาดเล็ก มีขนาดลำตัวและปีกพอ ๆ กับผีเสื้อ มีน้ำหนักประมาณ 10 กรัม ความยาวตลอดปลายปีกประมาณ 15 เซนติเมตร ขนตามลำตัวสีส้มสด ใบหูใหญ่ ปีกมีสีแดงแกมน้ำตาลบางส่วน ส่วนที่เหลือเหมือนค้างคาวทั่วไป ซึ่งชื่อวิทยาศาสตร์นั้น คำว่า "pict" เป็นรากศัพท์ภาษาละติน หมายถึง "ระบายสี" โดยรวมแล้วหมายถึง มีสีสันหลายสีในตัวเดียวกัน ค้นพบครั้งแรกในหมู่เกาะโมลุกกะ ประเทศอินโดนีเซีย
กระจายพันธุ์อยู่ทั่วไปตั้งแต่อินเดีย, ศรีลังกา, พม่า, ตอนใต้ของประเทศจีน, เวียดนาม, ไทย, มาเลเชีย และอินโดนีเซีย สำหรับในประเทศไทยแล้ว เป็นค้างคาวที่พบได้น้อย แต่สามารถพบได้ทั่วทุกภาค
มีพฤติกรรม มักเกาะอาศัยตามยอดใบกล้วยที่ม้วนเป็นหลอดหรือท่อ และจะย้ายไปเรื่อย ๆ เมื่อยอดกล้วยแก่ขยายออกไม่ม้วนเป็นหลอดแล้ว นอกจากนี้ยังพบเกาะตามใบไม้แห้งของต้นไม้, ยอดหญ้าพง, ยอดอ้อ และยอดอ้อย รวมทั้งมีรายงานเกาะตามรังของนกกระจาบธรรมดาตัวผู้ ซึ่งเป็นรูปหยดน้ำแขวนตามกิ่งก้านของต้นไม้ อยู่เป็นคู่หรือโดดเดี่ยว ออกหากินในเวลาเย็น โดยบินต่ำระดับยอดไม้พุ่ม ลักษณะการบินคล้ายผีเสื้อกลางคืนขนาดใหญ่ แต่บินเร็วกว่ามาก อาหารได้แก่แมลงต่าง ๆ โดยเฉพาะแมลงที่มีขนาดเล็ก มีพฤติกรรมจับคู่ผสมพันธุ์ในช่วงเดือนมิถุนายน ค้างคาวตัวผู้และตัวเมียรวมทั้งลูกอ่อนที่เกาะติดอกแม่มักถูกจับได้พร้อมกันบนใบตองแห้งในเดือนสิงหาคม
เป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Kerivoula picta
ข้อมูลที่เกี่ยวข้องกับ Kerivoula picta ที่วิกิสปีชีส์
| --- | --- |
การแยกแยะหน่วยอนุกรมวิธาน:  Wikidata: Q647798  Wikispecies: Kerivoula picta  ADW: Kerivoula_picta  BOLD: 19246  EoL: 327182  GBIF: 2432543  iNaturalist: 40458  IRMNG: 10228868  ITIS: 631922  IUCN: 10985  MSW: 13802704  NCBI: 867838  Xeno-canto: Kerivoula-picta
รายชื่อรัฐและดินแดนของสหรัฐเรียงตามจำนวนประชากร

แผนที่แสดงความเปลี่ยนแปลงของจำนวนประชากรในสหรัฐอเมริการะหว่างเดือนกรกฎาคม พ.ศ. 2550 และเดือนกรกฎาคม พ.ศ. 2551
Map of each state's population as of 2013
แผนที่แสดงความเปลี่ยนแปลงของจำนวนประชากรในสหรัฐอเมริการะหว่างเดือนกรกฎาคม พ.ศ. 2550 และเดือนกรกฎาคม พ.ศ. 2551
Legend:




  <-0.5%
  <-0.25%
  <0%
  <0.25%

  <0.5%
  <0.75%
  <1.0%
  <1.25%

  <1.5%
  <1.75%
  <2.0%
  >2.0%
รายชื่อด้านล่างนี้คือรัฐในสหรัฐอเมริกาเรียงตามจำนวนประชากร (รวมเขตอำนาจไม่ใช่รัฐที่มีผู้อยู่อาศัยเพื่อการเปรียบเทียบ) เมื่อวันที่ 1 เมษายน พ.ศ. 2553 ซึ่งเป็นวันทำสำมะโนสหรัฐอเมริกาประจำปี พ.ศ. 2553 รัฐที่มีประชากรมากที่สุดเก้าอันดับแรกมีประชากรรวมกันมากกว่าครึ่งหนึ่งของจำนวนประชากรทั้งประเทศเล็กน้อย ขณะที่รัฐที่มีประชากรน้อยที่สุด 25 อันดับแรกมีประชากรน้อยกว่าหนึ่งในหกของทั้งประเทศ
ระเบียบวิธี

การทำสำมะโนของสหรัฐอเมริกาจะนับผู้อยู่อาศัยส่วนใหญ่ในสหรัฐอเมริกา ซึ่งได้แก่พลเมือง ผู้มีถิ่นที่อยู่ถาวรที่ไม่ใช่พลเมือง และผู้มาเยือนระยะยาวที่ไม่ใช่พลเมือง พลเรือนและเจ้าหน้าที่ทหารที่ปฏิบัติหน้าที่อยู่ในต่างประเทศ รวมถึงผู้ใต้บังคับบัญชา จะถูกนับในรัฐที่เป็นภูมิลำเนา
การกำหนดจำนวนผู้แทน

จำนวนผู้แทนในสภาผู้แทนราษฎรสหรัฐอเมริกาทั้งหมด 435 คนจะถูกจัดสรรสัดส่วนให้แต่ละรัฐโดยอิงตามข้อมูลจากการทำสำมะโนในระยะเวลาสิบปี กระนั้นแต่ละรัฐก็ถูกกำหนดให้ต้องมีผู้แทนอย่างน้อยหนึ่งคนไม่ว่าจะมีจำนวนประชาการเท่าใดก็ตาม การกำหนดจำนวนผู้แทนเช่นนี้อิงตามสัดส่วนของประชากรในแต่ละรัฐต่อจำนวนประชากรรวมในห้าสิบรัฐ (ไม่นับจำนวนประชากรในเขตปกครองพิเศษโคลัมเบีย เครือรัฐเปอร์โตริโก หรือเขตสังกัดอื่น ๆ ของสหรัฐอเมริกา) ทุกสี่ปีคณะผู้เลือกตั้งจะเลือกประธานาธิบดีและรองประธานาธิบดีแห่งสหรัฐอเมริกา ผู้แทนในคณะผู้เลือกตั้งจากแต่ละรัฐจะมีจำนวนเท่ากับจำนวนสมาชิกจากรัฐนั้น ๆ ในสภาทั้งสองของรัฐสภา การแก้ไขเพิ่มเติมรัฐธรรมนูญครั้งที่ยี่สิบสามได้กำหนดให้เขตปกครองพิเศษโคลัมเบียซึ่งแยกต่างหากจากรัฐใด ๆ มีสิทธิลงคะแนนเสียงได้สามเสียง หรือกล่าวได้ว่า มีสิทธิออกเสียงในคณะผู้เลือกตั้งมากเท่ากับรัฐหนึ่ง แต่จะมีไม่เกินคะแนนเสียงของรัฐที่มีสิทธิออกเสียงน้อยที่สุด ซึ่งปัจจุบันคือสามเสียง (เช่น ไวโอมิง) ในคณะจะมีสมาชิกทั้งหมด 538 คน (เท่ากับสมาชิกวุฒิสภา 100 คน รวมกับผู้แทนราษฎร 435 คน และอีกสามคนจากเขตปกครองพิเศษโคลัมเบีย) รัฐที่มีประชากรมากที่สุด 11 อันดับแรกมีประชากรรวมกันเป็นร้อยละ 56 ของประชากรทั้งประเทศ จึงมีคะแนนเสียงข้างมากในคณะผู้เลือกตั้งและสามารถเลือกประธานาธิบดีได้